מרק קוונדיש בראש הדבוקה ב-2015
אדוואלד בואסון האגן (משמאל) מנצח במהדורה של 2011
**קלאסיקת המבורג** (בגרמנית: **Cyclassics Hamburg**, בתעתיק מדויק: **סייקלאסיקס המבורג**, רשמית לצורכי חסות: **BEMER Cyclassics**, בין השנים 1996–2005: **HEW Cyclassics**, בין השנים 2006–2015: **Vattenfall Cyclassics** – **קלאסיקת ואטנפאל**, בין השנים 2016–2019: **EuroEyes Cyclassics** – **קלאסיקת יורו-אייס**) היא מרוץ אופניים חד-יומי מגרמניה בדרג הוורלד טור שמתקיים מאז שנת 1996, אז נקרא "HEW Cyclassics". המרוץ מתקיים בהקפות סביב המבורג ומתאים לספרינטרים, שיאן הניצחונות במרוץ הוא אליה ויוויאני, שניצח שלוש פעמים ברציפות, בשנים 2017–2019.

היסטוריה
--------

### HEW Cyclassics

המרוץ נוסד בשנת 1996, בדרגה הנמוכה ביותר של מרוצי האופניים ונקרא "HEW Cyclassics", חברת חשמל מהמבורג (גר') הייתה הספונסר הראשי של המרוץ והוא נקרא בהתאם. המנצח במהדורה הראשונה של המרוץ היה רוסאנו בראסי האיטלקי.

כחודש לאחר שניצח בטור דה פראנס ב-1997, ניצח במרוץ הרוכב הגרמני, יאן אולריך. כתוצאה מהעלייה בפופולריות של מרוצי הכביש בגרמניה, צורף המרוץ ב-1998 לסבב הגביע העולמי באופני כביש, שכלל את עשרת המרוצים החד-יומיים שנחשבו כחשובים ביותר באותה עת.

ב-2001 ניצח אריק צאבל הגרמני, שניצח בהמשך הקריירה שלו שש פעמים בקטגוריית הנקודות בטור דה פראנס, לאחר ספרינט רב משתתפים.

### קלאסיקת ואטנפאל

ב-2002, הספונסר של המרוץ התחלף לחברה השוודית ואטנפאל (אנ'), וב-2006 גם שונה שם המרוץ ל"קלאסיקת ואטנפאל". במהדורה הראשונה בשם החדש ב-2006 ניצח אוסקר פריירה הספרדי.

ב-2008, כל שלושת הראשונים הגיעו מאותה המדינה (אוסטרליה). כאשר רובי מקיואן ניצח, מארק רנשו היה שני, ואלן הווארד דייוויס סגר את השלישייה הפותחת.

טיילר פראר האמריקאי היה הרוכב הראשון לנצח פעמיים ברציפות (2009–2010).

### קלאסיקת יורו - אייס

ב-2016 חברת "יורו אייס" (גר'), שהיא חברה גרמנית לטיפולי עיניים בלייזר, החליפה את ואטנפאל והפכה לספונסרית המרוץ החדשה. באותה שנה נאסר בואהני ניצח במרוץ, אך נפסל לאחר שחסם את קיילב יואן שקיבל את הניצחון במקומו. בשלוש השנים הבאות, אליה ויוויאני ניצח במרוץ והפך לרוכב היחיד עד כה שמנצח שלוש פעמים ברצף.

### קלאסיקת במר

לאחר שבשנים 2020 ו-2021 לא נערך המרוץ מפאת מגפת הקורונה בגרמניה, לקחה את החסות על המרוץ חברת BEMER Group. ב-2022 ניצח מרקו האלר הגרמני מתוך קבוצת בריחה של חמישה רוכבים וב-2023 ניצח מאדס פדרסן בספרינט רב משתתפים.

מנצחים
------

יוהאן מוזיאו (במרכז) מנצח במהדורה של 2002

| שנה | רוכב | קבוצה |
| --- | --- | --- |
| 1996 | איטליהאיטליה רסאנו רוסי | קבוצת פולטי |
| 1997 | גרמניהגרמניה יאן אולריך | קבוצת טלקום |
| 1998 | הולנדהולנד לאון ואן בון | רבובנק |
| 1999 | איטליהאיטליה מירקו צ'לסטינו | למפרה |
| 2000 | איטליהאיטליה גבריאלה מיסאליה | קבוצת פולטי |
| 2001 | גרמניהגרמניה אריק צאבל | קבוצת טלקום |
| 2002 | בלגיהבלגיה יוהאן מוזיאו | דומו–
פארם פריטס |
| 2003 | איטליהאיטליה פאולו בטיני | קוויק סטפ |
| 2004 | אוסטרליהאוסטרליה סטיוארט אוגריידי | קופידיס |
| 2005 | איטליהאיטליה פיליפו פוצאטו | קוויק סטפ |
| 2006 | ספרדספרד אוסקר פריירה | רבובנק |
| 2007 | איטליהאיטליה אלסנדרו באלאן | למפרה |
| 2008 | אוסטרליהאוסטרליה רובי מקיוואן | סילנס - לוטו |
| 2009 | ארצות הבריתארצות הברית טיילר פראר | גרמין |
| 2010 | ארצות הבריתארצות הברית טיילר פראר | גרמין |
| 2011 | נורווגיהנורווגיה אדוואלד בואסון האגן | קבוצת סקיי |
| 2012 | צרפתצרפת ארנו דמאר | FDJ |
| 2013 | גרמניהגרמניה ג'ון דגנקולב | ארגוס - שימאנו |
| 2014 | נורווגיהנורווגיה אלכסנדר קריסטוף | קטיושה |
| 2015 | גרמניהגרמניה אנדרה גרייפל | לוטו - סודאל |
| 2016 | אוסטרליהאוסטרליה קיילב יואן | אוריקה בייק-אקסצ'יינג |
| 2017 | איטליהאיטליה אליה ויוויאני | קבוצת סקיי |
| 2018 | איטליהאיטליה אליה ויוויאני | קוויק סטפ |
| 2019 | איטליהאיטליה אליה ויוויאני | קוויק סטפ |
| 2020 | לא נערך בשל מגפת הקורונה בגרמניה |
| 2021 | לא נערך בשל מגפת הקורונה בגרמניה |
| 2022 | גרמניהגרמניה מרקו האלר | בורה–הנסגרוהה |
| 2023 | דנמרקדנמרק מאדס פדרסן | לידי–טרק |

קישורים חיצוניים
----------------

ויקישיתוף מדיה וקבצים בנושא **קלאסיקת המבורג** בוויקישיתוף
* אתר האינטרנט הרשמי של קלאסיקת המבורג

הערות שוליים
------------

1. ↑  Vattenfall Cyclassics 2008

| אירועי ה-UCI World Tour |
| --- |
| 

|  |  |
| --- | --- |
| טור דאון אנדר • פריז–ניס • טירנו–אדריאטיקו • מילאנו–סן רמו • וולטה אה קטלוניה • E3 בינקבנק קלאסיק • גנט–וייפלחם • הטור של פלנדריה • הטור של חבל הבאסקים • פריז–רובה • מרוץ אמסטל גולד • לה פלש ואלון • לייז'–בסטון–לייז' • טור דה רומאנדי • ג'ירו ד'איטליה • דופינה ליברה • טור דה סוויס • טור דה פראנס • קלאסיקה סן סבסטיאן • הטור של פולין • בינקבנק טור • וואלטה אספניה • קלאסיקת ברטאן • קלאסיקת המבורג • גרנד פרי קוויבק • גרנד פרי מונטריאול • ג'ירו די לומברדייה • אשבורן–פרנקפורט |  |

 |